I n f o r m á c i a

             Ministerstvo zdravotníctva Slovenskej republiky zabezpečuje transformáciu 21 zdravotníckych zariadení na akciové spoločnosti v zmysle § 84 a nasl. zákona č. 578/2004 Z. z. o poskytovateľoch zdravotnej starostlivosti, zdravotníckych pracovníkoch, stavovských organizáciách v zdravotníctve a o zmene a doplnení niektorých zákonov v znení neskorších predpisov (ďalej len „zákon“) a zákona č. 513/1991 Zb. Obchodného zákonníka v znení neskorších predpisov (ďalej len „Obchodný zákonník“). 
           
              V roku 2006 boli založené dve akciové spoločnosti a to:

1. Dňa 16. januára 2006 zo štátneho zdravotníckeho zariadenia Detská fakultná nemocnica      s poliklinikou Banská Bystrica bola notárskou zápisnicou N 20/2006 založená - „Stredoslovenská detská fakultná nemocnica, a.s.“ so sídlom 974 01 Banská Bystrica, Námestie L. Svobodu 4. Notárska zápisnica tvorí prílohu č. 1 tohto materiálu.

2. Dňa 17. januára 2006 zo štátneho zdravotníckeho zariadenia Národný onkologický ústav Bratislava bola založená notárskou zápisnicou  N 22/2006  akciová spoločnosť - „Národný onkologický ústav, a.s.“ so sídlom 833 10 Bratislava, Klenová 1. Notárska zápisnica tvorí prílohu č. 2 tohto materiálu.

            Účelom transformácie zdravotníckeho zariadenia na akciovú spoločnosť je predovšetkým predpoklad kvalitnejšieho poskytovania zdravotníckej starostlivosti s tým, že novovzniknuté akciové spoločnosti budú mať kvalitatívne i kvantitatívne lepší nákup nového zdravotníckeho zariadenia, rozšíri sa aj paleta poskytovania zdravotníckych služieb.